[{"text_idx": "#000001", "text": "Roedd yn bleser i ni fod yn noddwr gwobrau Womenspire Chwarae Teg a gynhaliwyd yng Nghanolfan Mileniwm Cymru\u2019r mis diwethaf. Bellach yn eu trydedd flwyddyn, nod Gwobrau Womenspire yw cydnabod a dathlu llwyddiannau personol a chyfraniad rhagorol menywod ledled Cymru a fydd yn ysbrydoliaeth i genedlaethau\u2019r dyfodol."}, {"text_idx": "#000002", "text": "Mae\u2019r gwaith y mae Chwarae Teg yn ei wneud i amlygu cydraddoldeb rhyw ac arferion gweithio modern yn hanfodol wrth hyrwyddo Cymru lle gall menywod wireddu a chyflawni eu potensial. Fel prif gyflogwr a sefydliad addysgol yn Abertawe, mae Gwell Swyddi, Gwell Dyfodol a Choleg Gw\u0302yr Abertawe yn ymroddedig i gydraddoldeb ac amrywiaeth ac maent yn ymdrechu i sicrhau bod gan yr holl fyfyrwyr a chleientiaid gyfleoedd teg a chyfartal i ffynnu a llwyddo. Mae menywod yn parhau i wneud swyddi is eu ta\u0302l, is eu sgiliau ac, yn aml, rhan-amser yn bennaf, sy\u2019n cyfyngu ar eu cyfraniad at y farchnad lafur ac economi Cymru, ac mae Gwell Swyddi, Gwell Dyfodol yn cefnogi gwaith Chwarae Teg i rannu arfer gorau, yn y gobaith o gydweithio i helpu menywod i lwyddo a llewyrchu yn y gweithle ac mewn bywyd."}, {"text_idx": "#000003", "text": "Mae cefnogi menywod i symud ymlaen mewn cyflogaeth yn nod allweddol i raglen Gwell Swyddi, Gwell Dyfodol. Mae cefnogi llwyddiannau menywod o bob cefndir ac ym mhob cyfnod o\u2019u bywydau neu eu gyrfa wrth wraidd ethos Gwell Swyddi, Gwell Dyfodol a bu\u2019n fraint i ni gymryd rhan wrth arddangos cyflawniadau syfrdanol menywod o bob cwr o Gymru. Fel rhan o\u2019r dathliadau parhaus, hoffwn amlygu un o sawl menyw lwyddiannus sydd wedi derbyn cefnogaeth gan di\u0302m Gwell Swyddi, Gwell Dyfodol."}, {"text_idx": "#000004", "text": "Roedd Tracey Campbell wedi bod yn ddi-waith am chwe mis pan ddaeth i gael y gefnogaeth sydd ar gael yn Gwell Swyddi, Gwell Dyfodol. Yn ystod y cyfnod hwn, roedd yn dioddef o ddiffyg hyder ac yn ei chael hi\u2019n anodd dychmygu ei hun yn dychwelyd i yrfa yn y sector gofal. Fodd bynnag, gyda chymorth a mentora unigol gan ei Hyfforddwr Gyrfa Bev, bu\u2019n bosib iddi oresgyn y rhwystrau hyn a dod o hyd i lwybr yn o\u0302l i\u2019r gwaith fel cynorthwy-ydd gofal amser llawn."}, {"text_idx": "#000005", "text": "Meddai Tracey, \u201cDw i wedi mwynhau dod i Gwell Swyddi, Gwell Dyfodol ac maent wedi bod yn gymorth mawr i mi ym mhob ffordd bosib. Bellach, mae gen i swydd wych ac galla i ddim a\u0302 diolch i bawb ddigon!\u201d"}, {"text_idx": "#000006", "text": "Wrth siarad am sut y gweithiodd gyda Tracey, meddai Bev: \u201cDw i\u2019n gwybod o brofiad personol pa mor anodd gall fod i ddod o hyd i waith newydd ar o\u0302l colli swydd rydych chi wedi ei gwneud am gryn dipyn o amser. Gall wynebu\u2019r posibilrwydd o swydd hollol wahanol mewn maes hollol anghyfarwydd fod yn beth brawychus, yn enwedig ar adeg pan all eich hyder fod yn isel. Petai Gwell Swyddi, Gwell Dyfodol wedi bod yno pan gollais i fy swydd i, dw i\u2019n gwybod y byddwn i wedi ailadeiladu fy hyder llawer yn gyflymach, felly mae bod yn rhan o\u2019r prosiect yn werthfawr iawn i mi. Pan fydd rhywun yn dod o hyd i\u2019r swydd berffaith iddo, rydych chi\u2019n gweld y disgleirdeb yn dychwelyd i\u2019w lygaid, ac mae\u2019n bleser mawr i fod yn rhan o hynny .\u201d"}, {"text_idx": "#000007", "text": "Hoffai ti\u0302m cyfan Gwell Swyddi, Gwell Dyfodol longyfarch yr holl enwebedigion, enillwyr, cyfranogwyr a threfnwyr am noswaith drawiadol o werthfawr. Bu\u2019n bleser i ddathlu rhai o\u2019r menywod mwyaf cyffrous, arloesol a mentrus sy\u2019n gweithio yng Nghymru heddiw, ac rydym yn ysu am wybod yr hyn a fydd gan ddigwyddiad y flwyddyn nesaf i\u2019w gynnig!"}]